Leedu 2019 a 2€ juubelimünt - Žemaitija (Leedu etnograafiline piirkond)
Kirjeldus: kujutisel on tagajalgadel seisev karu, kaela ümber ahelkett. Seda sümbolit on Žemaitija vapil kujutatud alates 16. sajandist. Karu on kujutatud kilbi taustal, mille päises on kroon. Kilpi toetab ühel poolt relvastatud sõdur (vapruse, ohvrimeelsuse ja patriotismi sümbol) ning teiselt poolt jumalanna, kes hoiab käes ankrut (lootuse sümbol). Kilbi allosas on kiri „PARTIA UNA” (üks isamaa). Kujutist ümbritsevad kirjad „LIETUVA” (Leedu) ja „ŽEMAITIJA”, samuti käibelelaskmise aasta 2019 ja Leedu rahapaja tunnus. Mündi välisringil on kujutatud Euroopa Liidu lipu 12 tähte.
Emissiooni maht: 500 000 münti
Emissiooni aeg: 2019. aasta kolmas kvartal.
Žemaitija (žemaidi keeles Žemaitėjė; nimetatud ka Žemaitia) on ajalooline ja etnograafiline piirkond Leedu lääneosas Žemaitija kõrgustikul. Muust Leedust eraldatud jõgederohke Kesk-Leedu madalikuga.
Suuremad keskused: Šiauliai, Telšiai, Leedu ajaloolises piirkonnas Žemaitijas elasid balti hõim žemaidid
Kirjeldus: mündi siseosas kujutatakse kuulsa Belgia kunstniku Pieter Bruegel vanema portreed koos molbertile asetatud maaliga. Portree kohal on nimi P. BRUEGEL, aastaarv 1569 koos surma-aastat tähistava ristiga ning käibelelaskmist tähistav aastaarv 2019. Kuna mündid vermib Hollandi Kuninglik Rahapaja, on vasakul Utrechti rahapaja tunnus (Mercuriuse sau) koos Belgia rahapaja juhataja tunnuse (Herzele omavalitsuse vapp) ja riigikoodiga BE. Paremal asetsevad mündi kujundaja Luc Luycxi initsiaalid LL. Mündi siseosa äärel moodustavad väikesed punktid ringi. Mündi välisringil on kujutatud Euroopa Liidu lipu 12 tähte.
Emissiooni maht: 155 000 münti
Emissiooni aeg: jaanuar 2019.
Pieter Bruegel vanem (sündinud umbes 1525–1530 – 9. september 1569 Brüssel) oli Madalmaade maalikunstnik ja graafik, renessansiajastu meister. Ta on tuntud 16. sajandi Brabanti hertsogkonna talupoegade elu kujutavate maalidega.
Ta õppis Antwerpenis Pieter Coecke van Aelsti juures. Pärast Pieter Coecke surma 1550. aastal sai Pieter Bruegel iseseisvaks meistriks ning liitus 1551. aastal Antwerpeni Püha Luuka gildiga. 1552–1554 reisis ta Itaalias.
Ta abiellus 1563. aastal Mayken Coeckega, kes oli tema õpetaja Pieter Coecke tütar. Tema pojad Pieter Brueghel noorem ja Jan Brueghel vanem olid samuti maalikunstnikud
Kirjeldus: münt on pühendatud Consell de la Terra (maanõukogu) loomise 600. aastapäevale. Tegemist on 1419. aastal loodud esinduskoguga, mis on Andorra parlamendi (Consell General) eelkäijaks. Mündil on kujutatud Casa de la Valli (parlamendi endine asukoht) sissekäigu ülemist osa koos riigivapi ja aknafragmendiga selle kohal. Kaks inimnägude kompaktset rühma mõlemal pool kujutist hoone müürikividena sümboliseerivad andorralaste ühtsust sotsiaalse ühiskonnana, mida ühendavad ajalugu, institutsioonid ja väärtused.
Kujutise ülaosas on kiri „600 ANYS DEL CONSELL DE LA TERRA” (600 aastat maanõukogu), allpool on käibelelaskva riigi nimi „ANDORRA” ning aastaarvud 1419 ja 2019, mis on paigutatud numbri 600 keskele. Mündi välisringil on kujutatud Euroopa Liidu lipu 12 tähte.
Emissiooni maht: 60 000 münti
Emissiooni aeg: 2019. aasta neljas kvartal.
Kirjeldus: mündi siseosas paremal pool on EMI esimese presidendi Alexandre Lamfalussy portree ja selle all tema nimi. Vasakul keskel on lühend „EMI” ja selle kohal aastaarv 1994, mis viitab Euroopa Rahainstituudi asutamisaastale ja Lamfalussy nimetamisele esimeseks presidendiks. Lühendi „EMI” all on kujutatud kuhjuvaid münte, millel on ülemisest alustades vastavalt kiri „€”, „ECU” ja „BEF”. Kuna mündi laseb käibele Belgia, on kasutatud Belgia eelmise vääringu lühendit „BEF”. See lühend sümboliseerib üleminekut riikide vääringutelt Euroopa ühisrahale eurole, sest EMI peamine eesmärk oli luua Euroopa Keskpankade Süsteem, sealhulgas EKP, ja kehtestada uus vääring. Mündi sisekülje vasakul ülaosas on tekst „European Monetary Institute”. Kuna mündid vermib Hollandi Kuninglik Rahapaja, on vasakul Utrechti rahapaja tunnus (Mercuriuse sau) koos Belgia rahapaja juhataja tunnusega (Herzele omavalitsuse vapp). Riigi kood BE ja vermimisaasta 2019 asuvad mündi allosas. Paremal asetsevad mündi kujundaja Luc Luycxi initsiaalid LL. Mündi välisringil on kujutatud Euroopa Liidu lipu 12 tähte.
Emissiooni maht: 155 000 münti
Emissiooni aeg: jaanuar 2019.
Kirjeldus: Manolis Andronicos (1919–1992) oli üks Kreeka olulisemaid arheolooge. 1977. aastal avastas ta Vergína kuninglikud hauad, kust päevavalgele tulnud võrratud leiud annavad tunnistust Makedoonia iidse tsivilisatsiooni hiilgusest. Mündil on Manolis Andronicose portree. Piki mündi keskosa vasakut äärt on kiri „MANOLIS ANDRONICOS 1919–1992”, mündi vermimisaasta ja Kreeka rahapaja palmikujuline tunnus; piki mündi keskosa paremat äärt on sõnad „KREEKA VABARIIK” (kreeka keeles). Samuti on mündi keskosas paremal kunstniku (George Stamatopoulos) monogramm. Mündi välisringil on kujutatud Euroopa Liidu lipu 12 tähte.
Emissiooni maht: 750 000 münti
Emissiooni aeg: juuni 2019.
Kirjeldus: mündil on kujutatud detaili Sixtuse kabeli laemaalilt „Viimne kohtupäev”. Kujutisest vasakul on poolkaares käibelelaskva riigi nimi „CITTÀ DEL VATICANO”. Kujutisest paremal on poolkaares kirjad „CAPPELLA SISTINA – FINE DEI RESTAURI” ja „1994–2019”. Samuti on kujutisest paremal Rooma rahapaja tunnus R ja kujutise all mündi kujundanud kunstniku nimi „D. LONGO”. Mündi välisringil on kujutatud Euroopa Liidu lipu 12 tähte.
Emissiooni maht: 91 000 münti
Emissiooni aeg: 1. oktoober 2019.